**ОБЯВЛЕНИЕ**

**О К Р Ъ Ж Е Н С Ъ Д – М О Н Т А Н А**

На основание чл. 86, ал. 1 от ЗСВ, чл. 7, ал. 1-5 от Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация, както и като взех предвид, че с решение по протокол № 14/26.03.2024 г., т. 32 на Съдийската колегия е определен броя съдебните медиатори в съдебния център по медиация в съда,

**I.** **Обявявам процедура по извършване на подбор на 5 (пет) броя съдебни медиатори в съдебен център по медиация в Окръжен съд – Монтана**, открита с решение по протокол № 14/26.03.2024 г., т. 32 на Съдийската колегия на основание чл. 7, ал. 1 от Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация.

**II.** На основание чл. 7, ал. 8 от Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация, кандидатите подават заявление по образец, публикуван на интернет страницата на Окръжен съд – Монтана [**http://montana-os.justice.bg**](http://montana-os.justice.bg), **в срок до 26.04.2024 г.**

**Заявленията и приложените към тях документи се подават:**

- лично от кандидата или от писмено упълномощен негов представител в сградата на Окръжен съд - Монтана - гр. Монтана, ул. „Васил Левски“ № 24, партерен етаж, на Информационен център на Окръжен съд – Монтана, **всеки работен ден от 8.30 ч. до 17.00 ч.**;

- по електронен път с квалифициран електронен подпис на официалната електронна поща на Окръжен съд - Монтана - **montana-os@justice.bg;**

- чрез лицензиран пощенски оператор на официалния адрес на Окръжен съд - Монтана - гр. Монтана, ул. „Васил Левски“ № 24.

При подаване на заявлението по пощата, определяща е датата на пощенското клеймо (датно клеймо) при изпращането. Заявления, подадени след срока, не се разглеждат.

**Към заявлението се прилагат следните документи:**

1. Автобиография, подписана от кандидата;

2. Копие от документи, удостоверяващи обстоятелствата по чл. 8, ал. 1 от Закона за медиацията;

3. Копие от диплома за завършено висше образование по специалността „Право”. Завършилите висше образование в чуждестранно висше учебно заведение представят диплома, легализирана и призната от МОН и приравнена към шестобалната система;

4. Копие от трудова/служебна и/или осигурителна книжка или друг документ, удостоверяващ професионален опит на кандидата, а за лицата със свободни професии – доказателство за регистрацията или за вписването им;

5. Копие от документи, удостоверяващи допълнителна квалификация на кандидата в областта на медиацията (при наличие на такива);

6. Други документи, които по преценка на кандидата имат отношение към професионалните или нравствените му качества, включително и препоръки.

**III**. Допълнителният подбор на медиаторите да се проведе от комисия по подбора на два етапа – писмен тест и устно събеседване по реда на чл. 6 от Наредба № 10 от 30 октомври 2023 г. за подбора, статута и дейността на медиаторите в съдебните центрове по медиация.

**IV**. Писменият тест да се проведе на **10.05.2024 г. от 10.00 часа,** **в Зала №4** в сградата на Окръжен съд - гр. Монтана, ул. „Васил Левски“ № 24.

**V**. Устното събеседване да се проведе на **31.05.2024 г. от** **9.00 часа,** **в Зала №4** в сградата на Окръжен съд - гр. Монтана, ул. „Васил Левски“ № 24.

Списъците или други съобщения във връзка с конкурса ще се обявяват на следните **общодостъпни места:** на информационното табло на Съдебна палата – Монтана и на интернет страницата на Окръжен съд – Монтана [**http://montana-os.justice.bg**](http://montana-os.justice.bg)**.**

**ПРЕДСЕДАТЕЛ: /П/**

**/М. БРАНКОВА/**